《送王诚之舍人使北方得挥字》
宋代·洪迈

岁晏滞急景，霜雪日霏霏。
家居尚无奈，何况披征衣。
舍人使持尚，正尔辞帝畿。
扬鞭出门去，言面无几微。
中朝第一人，沙漠今宣威。
朔庭天骄子，应觉眼见希。
青春反南辕，花柳相光辉。
雍容对宣室，便可持枢机。
蛾眉含笑迎，酌酒争劳归。
金碗大如斗，客醉时一挥。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。